‘মন কি বাত’, দেশবাসীকে স্বদেশী পোশাক ব্যবহারের আবেদন মোদির

ওয়েবডেস্ক- অবিরাম ভারী বৃষ্টিতে (Heavy Rain) প্রাকৃতিক দুর্যোগ নিয়ে মন কি বাত (Mann ki Baat) থেকে উদ্বেগ প্রকাশ করলেন প্রধানমন্ত্রী নরেন্দ্র মোদি (Narendra Modi)। রবিবার মন কি বাতের ১২৫ তম পর্ব ছিল সেই অনুষ্ঠান থেকেই জম্মু-কাশ্মীরের (Jammu Kashmir) প্রাকৃতিক তাণ্ডব থেকে ধ্বংসলীলা নিয়ে উদ্বেগ প্রকাশ করলেন তিনি। মন কি বাতের রেডিয়ো সম্প্রচার থেকে প্রধানমন্ত্রী বলেন, প্রাকৃতিক দুর্যোগ দেশের পরীক্ষা নিচ্ছে।

মোদি বলেন, বিগত সপ্তাহ ধরেই প্রকৃতির রুদ্ররূপ প্রত্যক্ষ করেছি, ভূমিধসের ঘটনা ঘটেছে। বাড়িঘর ভেসে গিয়েছে, জলোচ্ছ্বাসে ভেসে গিয়েছে সেতু, রাস্তাঘাট। চাষ আবাদের ক্ষতি, কোথাও আবার পরিবার নিশ্চিহ্ন হয়ে গিয়েছে। আমি এই সমস্ত ঘটনায় মর্মাহত। এই অবস্থা থেকে মানুষকে বাঁচাতে যেভাবে নিরাপত্তা বাহিনী, জাতীয় ও রাজ্য বিপর্যয় মোকাবিলা বাহিনী কাজ করছে তাদের প্রশংসা করেন প্রধানমন্ত্রী। মোদি বলেন, সংকটের সব সময় নিরাপত্তা বাহিনী পাশে দাঁড়িয়েছে, দিনরাত এক করে কাজ করেছে। সেনারা থার্মাল ক্যামেরা, লাইভ ডিটেক্টর, স্নিফার ডগ কিংবা ড্রোন নজরদারির মতো প্রযুক্তির সাহায্যে উদ্ধারকাজ চালিয়ে যাচ্ছেন।

মোদির কথায় হেলিকপ্টার করে দুর্যোগ কবলিত এলাকায় ত্রাণ সামগ্রী পৌঁছে দেওয়া হয়েছে। আহতদের আহতদের বিমানে উড়িয়ে নিয়ে যাওয়া হয়েছিল। শুধু তা-ই নয়, দুর্যোগের সময় সাহায্যের জন্য সশস্ত্র বাহিনীর পাশাপাশি এগিয়ে এসেছে স্থানীয় মানুষ, সমাজকর্মী ও চিকিৎসকেরা। বিপদের সময় মানবিকতাকে অগ্রাধিকার দেওয়ার জন্য আম প্রত্যেক নাগরিককে আন্তরিকভাবে ধন্যবাদ জানাচ্ছি। প্রাকৃতিক দুর্যোগে হার মানেনি জম্মু -কাশ্মীর। এই মধ্যেও পুলওয়ামায় প্রথম দিন-রাত্রি ক্রিকেট ম্যাচ ও শ্রীনগরের ডাল লেকে ‘খেলো ইন্ডিয়া ওয়াটার স্পোর্টস ফেস্টিভ্যাল’ আয়োজিত হয়েছে।

আরও পড়ুন- দু’বছর পর মণিপুরে যাচ্ছেন মোদি!

মোদি বলেন, আগে এই ধরনের কথা ভাবাই যেত না, কিন্তু এখন দেশ ভাবছে। ভারতজুড়ে ৮০০ জনেরও বেশি ক্রীড়াবিদ এতে অংশগ্রহণ করেছিলেন। পিছিয়ে ছিলেন না মেয়েরাও। সবাইকে অভিনন্দর জানাই। ‘এক ভারত, শ্রেষ্ঠ ভারত’ চেতনা এবং জাতীয় ঐক্য দেশের উন্নয়নের মূল ভিত্তি। খেলাধুলা এই ঐক্য গড়ে তুলতে বড় ভূমিকা রাখে। তিনি ওড়িশার রশ্মিতা সাহু এবং শ্রীনগরের মোহসিন আলি-র সঙ্গে কথোপকথন করেন, যাঁরা এই প্রতিযোগিতায় স্বর্ণপদক জিতেছেন।

প্রধানমন্ত্রী ‘প্রতিভা সেতু’ নামে একটি ডিজিটাল প্ল্যাটফর্মের উল্লেখ করেন, যা ইউপিএসসি-এর সব ধাপ পেরিয়েও চূড়ান্ত তালিকায় না ওঠা প্রার্থীদের তথ্য সংরক্ষণ করে। এই প্ল্যাটফর্মের মাধ্যমে বেসরকারি সংস্থাগুলি উপযুক্ত কর্মী নিয়োগ করছে বলে জানান তিনি।

এদিন প্রধানমন্ত্রী আত্মনির্ভর ভারতের উপর জোর দেন। তিনি বলেন, আত্মনির্ভর ভারত, ভোকাল ফর লোকাল এবং উন্নত ভারতের লক্ষ্যের পথে দেশকে নিয়ে যেতে হবে। এদিন আকাশবাণীতে সম্প্রচারিত মাসিক রেডিও অনুষ্ঠান ‘মন কি বাত’-এ জাতির উদ্দেশ্যে ভাষণ দিতে গিয়ে প্রধানমন্ত্রী বলেন, “উৎসবের মরশুমে দেশবাসীর উচিত সব কিছুতেই স্বদেশি পণ্যের ব্যবহার করা।”জীবনযাত্রার প্রতিটি স্তরে স্বদেশির প্রতি অনুরাগই প্রকৃত দেশপ্রেম। পাশাপাশি তিনি পরিষ্কার-পরিচ্ছন্নতার উপর জোর দেন। তিনি বলেন, পরিচ্ছন্নতা থাকলে উৎসবের আনন্দ আরও বেড়ে যায়।

মন কি বাত’-এর ১২৫তম পর্বে ভাষণ দিতে গিয়ে প্রধানমন্ত্রী মোদী বলেন, “সুরাটে বসবাসকারী জিতেন্দ্র সিং রাঠোরের কথা জেনে আপনারা খুব খুশি হবেন। আপনাদের হৃদয় গর্বে ভরে উঠবে। জিতেন্দ্র সিং রাঠোর একজন নিরাপত্তারক্ষী, এবং তিনি একটি চমৎকার উদ্যোগ নিয়েছেন যা প্রতিটি দেশপ্রেমের জন্য এক মহান অনুপ্রেরণা। প্রধানমন্ত্রী বলেন, রাঠোর বেশ কয়েক বছর ধরে ভারতের জন্য জীবন উৎসর্গকারী সৈনিকদের জীবন ও আত্মত্যাগের নথিভুক্ত করছেন।

দেখুন আরও খবর-