শিয়রে বিহার ভোট, ছটপুজোকে ইউনেস্কোর স্বীকৃতির প্রতিশ্রুতি মোদির

ওয়েবডেস্ক- বিহার ভোটের (Bihar Assemble Election) আগে এবার বড়সড় চমক। জনগণকে কাছে পেতে মরিয়া পদ্ম শিবির। এবার ফের ধর্মীয় অনুভূতি সামনে রেখে ছট পুজোকে (Chhath Puja) ইউনেস্কোর স্বীকৃতি দেওয়ার প্রতিশ্রুতি প্রধানমন্ত্রী নরেন্দ্র মোদির (Narendra Modi)। প্রধানমন্ত্রী জানিয়েছেন, এবার ছট পুজোকেও যাতে ইউনেস্কোর (UNESCO) ‘ইনট্যানজিবেল কালচারাল হেরিটেজে’র (Intangible Cultural Heritage) তালিকায় অন্তর্ভুক্ত করা যায়, তার জন্য উদ্যোগ নিয়েছে কেন্দ্র সরকার। পাশাপাশি আগামী ২ অক্টোবর, বিজয়া দশমীর দিন ১০০ বছর পূর্ণ করছে রাষ্ট্রীয় স্বয়ংসেবক সংঘ (আরএসএস)। এর জন্য হিন্দুত্ববাদী সংগঠনটিকে কুর্নিশ জানিয়েছেন প্রধানমন্ত্রী।

ইতিমধ্যেই বিহার ভোটের আগে বিহারবাসীকে ভরিয়ে দিতে কোনও খামতি রাখছে না নীতীশ সরকার। প্রতিশ্রুতির বন্যা বইয়ে দিয়েছেন। প্রধানমন্ত্রী নরেন্দ্র মোদিও। বিহারের ভোটের মুখে মহিলাদের মন জয় করতে প্রধানমন্ত্রী নরেন্দ্র মোদির (Narendra Modi) হাত দিয়ে সূচনা হল খয়রাতি প্রকল্পের (Khairati Project)। দিল্লি থেকে এই প্রকল্পের সূচনা করলেন মোদি। বিহারের মুখ্যমন্ত্রী মহিলা রোজগার যোজনা প্রকল্পের সূচনা হল। এই প্রকল্পে বিহারের ৭৫ লক্ষ মহিলাকে একলপ্তে ব্যবসা-বাণিজ্য ও চাষবাস করার জন্য ১০ হাজার টাকা করে দেওয়া হবে।

আরও পড়ুন- মোদি-নীতীশ দুই ভাই মিলে বিহারের উন্নতি করবে, ভোটমুখী বার্তা প্রধানমন্ত্রীর

অপরদিকে আজ রবিবার, মন কি বাত ১২৬ তম পর্ব। প্রধানমন্ত্রী বলেন, বিহারের এই বিখ্যাত উৎসব ছট পুজো এখন বিশ্বব্যাপী সমাদৃত। তাই উৎসবকে যাতে ইউনেস্কোর ‘ইনট্যানজিবেল কালচারাল হেরিটেজে’র তালিকায় অন্তর্ভুক্ত করা যায়, তার তার জন্য কাজ করছে কেন্দ্র। এই অনুষ্ঠান থেকে আরএসএসকে অভিনন্দন জানান প্রধানমন্ত্রী। তিনি বলেন, আর কয়েকদিন পরেই সেই দিন আসছে আসছে, যেদিন বিজয়া দশমী উদযাপন করব। তবে এবারের বিজয়া দশমী আরও একটি কারণে গুরুত্বপূর্ণ। কারণ এই বিশেষ দিনটিতে আরএসএস তার প্রতিষ্ঠার ১০০ বছর পূর্ণ করবে। নিঃস্বার্থ সেবার মনোভাব এবং শৃঙ্খলার পাঠ হল সংঘের আসল শক্তি। সঙ্ঘের সেবকরা দেশের প্রতি নিবেদিত প্রাণ। গত ১০০ বছর ধরে অক্লান্তভাবে জাতির সেবায় নিয়োজিত আছে আরএসএস।

দেখুন আরও খবর-